આગામી બે વર્ષમાં અમદાવાદથી ડાકોર વચ્ચેનો અંદાજિત ૮૦થી ૮૫ કિલોમીટરનો ફોર લેન ‘ભક્તિપથ’ તૈયાર જશે. સાથે જ આ વર્ષે પદયાત્રાળુઓની સુવિધા માટે જ્યાં માર્ગ ચાલવા માટે યોગ્ય ન હોય તેનું સમારકામ કરાવવા, ભંડારા-સેવાકેન્દ્રોને થ્રી-ફેઝ વીજળી મળી રહે, મહુધાથી ડાકોર સુધી ઓછા ભંડારા હોય છે, તે વિસ્તારમાં ભંડારા બને તે માટેના પ્રયત્નો થઈ રહ્યાં છે. સાથે જ ચાર ઝોન પણ બનાવાયા છે, જે સેવા કેન્દ્ર-ભંડારા વચ્ચે સંકલન સાધી શકે. ઉપરાંત, આ વર્ષે પ્રથમવાર સેવાકેન્દ્ર-ભંડારાની અલાયદી ડેટા બેંક રહેશે, એમ ડાકોર પદયાત્રી સેવાકેન્દ્ર સંકલન સમિતિ, અમદાવાદના અધ્યક્ષ હરિનભાઈ પાઠકે જણાવ્યું છે.